
Добър ден,  

баща ми преди смърта си на 25.08.2020 остави плик добре опакован, залепен и подписан по запечатването, в който саморъчно е написал завещанието си. Не ми е известно този плик да е бил в нотариус или което и да е друго лице.  

Татко е разведен и аз и брат ми се явяваме негови законни наследници. Въпроса ми е следния. Завещанието е запечатано с ясни белези,че не е отваряно. Уведомил съм брат ми за всички тези детайли. Какво трябва да направя от тук нататък?При ситуация,че не е било при нотариус и не разбирам частта от закона с районен съдия, как да постъпя правилно в такава ситуация? П.С От столицата сме.


 

Саморъчно написано завещание
============================

 

Здравейте,


по-долу цитирам приложимата разпоредба от закона за наследството, като накратко необходимо е да представите саморъчното завещание на нотариус от столицата, ако в София е починал баща Ви, за да бъде обявено. 


“Лицето, в което се намира едно саморъчно завещание, трябва веднага след като узнае за смъртта на завещателя, да иска обявяването му от нотариуса.


(3) Нотариусът обявява завещанието, като съставя протокол, в който описва състоянието на завещанието и отбелязва за неговото разпечатване. Протоколът се подписва от лицето, което е представило завещанието, и от нотариуса. Към протокола се прилага книгата, на която е написано завещанието, приподписана на всяка страница от същите лица.”


Поздрави,  

адв. Николина Митова  

тел. 0898 303092


